[pic] | EUROOPAN YHTEISÖJEN KOMISSIO |

Bryssel 11.6.2008

KOM(2008) 350 lopullinen

Ehdotus

NEUVOSTON ASETUS

tiettyjen Kongon demokraattista tasavaltaa koskevien rajoittavien toimenpiteiden käyttöönotosta annetun neuvoston asetuksen (EY) N:o 889/2005 muuttamisesta

(komission esittämä)

PERUSTELUT

1. Neuvoston asetuksella (EY) N:o 889/2005 otettiin käyttöön tiettyjä Kongon demokraattista tasavaltaa koskevia rajoittavia toimenpiteitä, joita sovelletaan yhteisen kannan 2005/440/YUTP sekä YK:n turvallisuusneuvoston päätöslauselman 1596 (2005) ja sen jälkeen annettujen asiaa koskevien päätöslauselmien mukaisesti.

2. YK:n turvallisuusneuvosto päätti 31. maaliskuuta 2008 antamallaan päätöslauselmalla 1807 (2008) muun muassa muuttaa teknistä apua koskevien rajoittavien toimenpiteiden laajuutta rajoittamalla ne koskemaan Kongon demokraattisen tasavallan alueella toimivia riippumattomia yhteisöjä ja yksityishenkilöitä. Neuvosto antoi 14. toukokuuta 2008 yhteisen kannan 2008/369/YUTP, jolla otetaan käyttöön päätöslauselma 1807 (2008) ja kumotaan yhteinen kanta 2005/440/YUTP.

3. Tämän vuoksi asetusta (EY) N:o 889/2005 olisi muutettava vastaavasti.

4. Ehdotus

NEUVOSTON ASETUS

tiettyjen Kongon demokraattista tasavaltaa koskevien rajoittavien toimenpiteiden käyttöönotosta annetun neuvoston asetuksen (EY) N:o 889/2005 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 60 ja 301 artiklan,

ottaa huomioon Kongon demokraattista tasavaltaa koskevista rajoittavista toimenpiteistä ja yhteisen kannan 2005/440/YUTP kumoamisesta 14 päivänä toukokuuta 2008 hyväksytyn neuvoston yhteisen kannan 2008/369/YUTP[1],

ottaa huomioon komission ehdotuksen,

sekä katsoo seuraavaa:

5. Neuvoston asetuksella (EY) N:o 889/2005[2] otettiin käyttöön tiettyjä Kongon demokraattista tasavaltaa koskevia rajoittavia toimenpiteitä, joita sovelletaan yhteisen kannan 2005/440/YUTP sekä YK:n turvallisuusneuvoston päätöslauselman 1596 (2005) ja sen jälkeen annettujen asiaa koskevien päätöslauselmien mukaisesti.

6. YK:n turvallisuusneuvosto päätti 31 päivänä maaliskuuta 2008 antamallaan päätöslauselmalla 1807 (2008) muun muassa muuttaa teknistä apua koskevien rajoittavien toimenpiteiden laajuutta rajoittamalla ne koskemaan Kongon demokraattisen tasavallan alueella toimivia riippumattomia yhteisöjä ja yksityishenkilöitä. Neuvosto antoi 14 päivänä toukokuuta 2008 yhteisen kannan 2008/369/YUTP, jolla otetaan käyttöön päätöslauselma 1807 (2008) ja kumotaan yhteinen kanta 2005/440/YUTP.

7. Tämän vuoksi asetus (EY) N:o 889/2005 olisi muutettava vastaavasti,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 889/2005 seuraavasti:

8. Korvataan 2 artikla seuraavasti:

”2 artikla

9. Kielletään:

a) sotilastoimintaan liittyvän teknisen avun antaminen suoraan tai välillisesti Kongon demokraattisessa tasavallassa oleville henkilöille, yhteisöille tai elimille tai käytettäväksi siellä;

b) sotilastoimintaan liittyvän rahoituksen tai rahoitustuen, myös avustusten, lainojen ja vientiluottovakuutusten myöntäminen aseiden tai niiden kaltaisten tarvikkeiden myymiseksi, toimittamiseksi, siirtämiseksi tai viemiseksi taikka niihin liittyvän teknisen avun ja muiden palvelujen antamiseksi, myymiseksi, toimittamiseksi tai siirtämiseksi suoraan tai välillisesti Kongon demokraattisessa tasavallassa olevalle henkilölle, yhteisölle tai elimelle tai siellä käytettäväksi;

c) tietoinen ja tarkoituksellinen osallistuminen toimiin, joiden suorana tai välillisenä tavoitteena tai seurauksena on a ja b alakohdassa tarkoitettujen toimien edistäminen.

10. Edellä olevaa 1 kohtaa ei sovelleta teknisen avun, rahoituksen tai rahoitustuen suoraan antamiseen hallitusten edustajille ja yhteisöille, jotka toimivat Kongon demokraattisessa tasavallassa, jos tällaisen avun antamisesta on etukäteen ilmoitettu pakotekomitealle. Ilmoitukseen olisi sisällyttävä kaikki asiaan liittyvät tiedot, myös mahdollinen loppukäyttäjä, ehdotettu toimituspäivämäärä ja lähetysten kulkureitti.”

11. Korvataan 3 artikla seuraavasti:

”3 artikla

12. Poiketen siitä, mitä 2 artiklassa säädetään, palvelujen tarjoajan sijoittautumisjäsenvaltion toimivaltaiset viranomaiset, jotka ilmoitetaan liitteessä luetelluilla verkkosivuilla, voivat antaa luvan:

a) aseisiin ja niihin liittyviin tarvikkeisiin liittyvän teknisen avun, rahoituksen ja rahoitustuen antamiseen, jos kyseinen apu on tarkoitettu yksinomaan Yhdistyneiden Kansakuntien Kongon demokraattisessa tasavallassa olevien tarkkailijajoukkojen tukemiseen ja käyttöön;

b) ei-tappaviin sotatarvikkeisiin liittyvän teknisen avun, rahoituksen ja rahoitustuen antamiseen, jos kyseinen apu on tarkoitettu pelkästään humanitaarista tai suojaavaa käyttöä varten ja jos tällaisen avun tai palvelun antamisesta on etukäteen ilmoitettu pakotekomitealle. Ilmoitukseen olisi sisällyttävä kaikki asiaan liittyvät tiedot, myös mahdollinen loppukäyttäjä, ehdotettu toimituspäivämäärä ja lähetysten kulkureitti.

13. Lupaa ei anneta, jos on kyse jo tapahtuneesta toiminnasta.”

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

[1] EUVL L 127, 15.5.2008, s. 84.

[2] EUVL L 152, 15.6.2005, s. 1. Asetus sellaisena kuin se on viimeksi muutettuna asetuksella (EY) N:o 1377/2007 (EUVL L 309, 27.11.2007, s. 1).